
PAVEL 


- o figură luminoasă de luptător -oltean - 


Trancă Pavel este o minunată întrupare de omenie și echili- 
bru, de îndrăzneală, tenacitate și entuziasm legionar. Nu are nimic 
comun cu profilul olteanului șiret și chilipirgiu. 

Pălmaș anonim de pe valea Dunării doljene, a știut să 
răspundă chemării timpului, să sfideze sărăcia şi să-și croiască o 
biografie de invidiat. 

Acum, la 77 de ani, privește înapoi cu mulțumire și satis- 
facţie la peripețiile unei vieţi care nu l-a cruțat. Nu rostește vorbe 
mari, nu are nevoie de recunoştinţă și publicitate. Singurul protest 
îl ridică împotriva celor care croiesc legi și iau măsuri împotriva 
fraţilor lui de luptă, care se sting în lipsuri, dar care refuză să se 
umilească și să întindă mina, să bată la ușa tilharilor. 

Atunci cînd atrebuit, Trancă Pavela lăsat plugul în brazdă și a plecat la tabăra de muncă de la Arnota. Cînd 
"Totul pentru Țară” a ieșit în arena luptei politice a știut să întrunte cetele de bătăuși electorali. A suportat apoi 
prigoana jandarmilor și a vătafilor lui Carol și Antonescu. ȘI 

Cind a început războiul săracilor, în 1941, a fost printre primii prezenţi la botezul sîngelui. 

În iarna aspră 1941 - 1942, armata lui Timoșcenko sparge frontul româno-german și se revarsă peste 
Ucraina. În luptele crîncene de la Lozovoaia, unităţii în care era încadrat sergentul Trancă Pavel, i s-a atribuit o 
misiune de sacrificiu. Cum ofițerii și subofițerii au fost scoşi din luptă, acțiunea afost dusă la capăt de opt oameni 
conduși de sergentul Trancă. 

Cind Feldmareșalul Manstein i-a prins de piept Crucea că fier, a privit mirat spre acest oltean mic, 
sprinten, negricios şi a conchis: 

"Foarte bun pentru lupta în pădure.” Şi nu s-a înșelat. 

România a fost sortită apoi unui lung calvar comunist. Trancă Pavel, ca și cei care au mers și au luptat 
împreună au refuzat verdictul istoriei. Cînd Legiunea a strins rîndurile în 1947/1948, pregătindu-se pentru lupta 
care nu a putut fi dată, el a fost prezent în organizarea grupului Oltenia-Sud, centrat în jurul pădurii Perișor. 

În iulie 1948, este înconjurat de o poteră de jandarmi, însă reușește să scape printre rînduri, deschizindu- 
şi drum cu rafale de automat. 

Haiducii, scăpați din plasa urmăritorilor, se refugiază în codru - care nu mai oferă protecţia și adăpostul 
de altă dată. 

În pădurea Perişor se constituie primul nucleu armat: Ghiţă Petre, Trancă Pavel, Emil Mărcuș, Nelu și 
Virgil Popescu. Pentru un timp se adăpostește aici și Maria Glăvan. Planul general pentru întreaga regiune fus- 
ese conceput dinainte de neastimpăratul ofițer legionar Marin Ţucă. Tot ela procurat și primele tranșe de arme. 
Arestarea lui Țucă în iulie 1948 a constituit cea mai grea pierdere pentru rezistența armătă din Oltenia. 

Detașamentele bine înarmate ale Securităţii bat potecile, supraveghează și taie căile de aprovizionare. 
Grupul Perişor, în urma unui plan de regrupare, elaborat pe țară se deplasează în munții Sibiului. Acolo își dau 
seama că punctele de înţilnire erau înconjurate de unități puternice ale M. A. |. 

începuse iarna timpurie în munte. Planul de regrupare n-a putut fi dus la îndeplinire. Grupul oltean 
hotărăște să se retragă și să ierneze fiecare pe cont propriu, așteptind primăvara. 

Nelu Popescu va fi arestat în casa conspirativă de intilnire din București, deși semnalele de avertisment 
anunţaseră că totul e în regulă. Înăuntru îl aștepta Securitatea. 

La Craiova sînt arestați frații și soția lui Trancă. Un frate nu rezistă la tortură și divulgă adăpostul. Cincis- 
prezece securiști cu pistoale mitraliere, gata să tragă, năvălesc peste el și îl ridică. 

Urmează o anchetă nemiloasă a echipei lui Trancă și Jianu sub supravegherea directă a lui Vasilescu și 
Quisting. 

Condamnarea de 15 ani, pronunțată în lipsă este confirmată. Urmează penitenciarele Craiova, Jilava, 
Aiud, întretăiate de anchete suplimentare la Malmaison, Cimpia Iziaz - care însumează mai bine de doi ani. 

La Gherla, trece prin șocurile demascării, cu traumele ei fizice și psihice. Trancă își regăsește echilibrul 
repede și iși continuă drumul vieții. 

Va fi eliberat în 1964. Din cioburi și sfărimături, prin eforturi disperate, siciit de supraveghetori, provocat 
de agenţi acoperiţi şi activişti, frămintă pămintul, trudește, asudă, își stringe familia în jurul lui şi reușește fără 
compromisuri să-și croiască o viață decentă. Împăcat cu sine și cu Dumnezeu, așa îl găsesc evenimentele din 
decembrie 1989. 

Trancă Pavel priveşte liniştit înainte, știe că nu mai are zile multe de trăit. Ca un lup singuratic, pășește 
mai departe pe poteca vieții lui cu gîndul la cei care nu mai sînt şi îi păstrează alături de suflet, și la toate care 


ar fi putut să fie. 
NICOLAE CĂLINESCU 

